بیت لحم میں امریکی وفد کی موجودگی کے خلاف فلسطینیوں کا احتجاج

فلسطینیوں نے غرب اردن کے شہر بیت لحم میں ایوان صنعت و تجارت کے باہر احتجاجی اجتماع کر کے اس ایوان میں امریکی وفد کی موجودگی پر شدید احتجاج کیا۔

خبر کا کوڈ: 183

تاریخ: 30 January 2018 - 22:43

مقدس دفاع نیوز ایجنسی کی رپورٹ کے مطابق، بیت لحم سے ہمارے نمائندے نے خبر دی ہے کہ امریکی وفد کی موجودگی کی اطلاع ملنے پر فلسطینیوں نے ایوان صنعت و تجارت کے باہر اجتماع کیا اور امریکا کے خلاف نعرے لگانے کے ساتھ ہی وہاں موجود امریکی وفد کی جانب، جوتے اور انڈے پھینکے-

فلسطینی مظاہرین نے ٹرمپ کی مخاصمانہ پالیسیوں اور بیت المقدس کے بارے میں ان کے شیطانی فیصلے کی مذمت کرتے ہوئے ٹرمپ کے خلاف بھی شدید نعرے لگائے-

مظاہرے میں شریک فلسطیینوں کا کہنا تھا کہ بیت المقدس کے بارے میں ٹرمپ کے حالیہ فیصلے کے بعد اب امریکا کا پوری طرح بائیکاٹ کیا جانا چاہئے-

میڈیا رپورٹوں کے مطابق جس وقت بیت لحم کے ایوان صنعت و تجارت سے امریکی وفد باہر نکلا اس موقع پر فلسطینیوں اور امریکیوں میں جھڑپ بھی ہوئی-

پیغام کا اختتام/